Source: http://docplayer.fi/86566-Henkiloston-asema-turvallisuusverkkotoiminnassa.html
Timestamp: 2017-09-20 09:50:09+00:00
Document Index: 17574024

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Henkilöstön asema turvallisuusverkkotoiminnassa - PDF
Download "Henkilöstön asema turvallisuusverkkotoiminnassa"
1 Henkilöstön asema turvallisuusverkkotoiminnassa Hallinnon turvallisuusverkkohankkeen henkilöstöryhmän raportti 17/2013 ICT-toiminta
3 Henkilöstön asema turvallisuusverkkotoiminnassa Hallinnon turvallisuusverkkohankkeen henkilöstöryhmän raportti Valtiovarainministeriön julkaisuja 17/2013 ICT-toiminta
4 Painotuote VALTIOVARAINMINISTERIÖ PL 28 (Snellmaninkatu 1 A) VALTIONEUVOSTO Puhelin (vaihde) Internet: Taitto: Anitta Heiskanen /VM-julkaisutiimi Juvenes Print - Suomen Yliopistopaino Oy, 2013
5 Kuvailulehti Julkaisija ja julkaisuaika Valtiovarainministeriö, elokuu 2013 Tekijät Hallinnon turvallisuusverkkohankkeen henkilöstöryhmä Julkaisun nimi Henkilöstön asema turvallisuusverkkotoiminnassa Asiasanat Julkisen hallinnon turvallisuusverkkotoiminta, henkilöstön aseman järjestäminen, liikkeenluovutus Julkaisusarjan nimi ja numero Valtiovarainministeriön julkaisuja 17/2013 Julkaisun myynti/jakaja Julkaisu on saatavissa pdf-tiedostona osoitteesta Samassa osoitteessa on ohjeet julkaisun painetun version tilaamiseen. Painopaikka ja -aika Juvenes Print - Suomen Yliopistopaino Oy, 2013 ISBN (nid.) ISSN (nid.) ISBN (PDF) ISSN (PDF) Sivuja 28 Kieli Suomi Tiivistelmä Tämän asiakirjan tarkoituksena on kuvata Hallinnon turvallisuusverkkohankkeen (TUVE-hanke, toimikausi ) ja sen myötä käynnistyvän julkisen hallinnon turvallisuusverkkotoiminnan henkilöstöpolitiikan lähtökohdat, yleiset periaatteet ja käytännöt. Raportti on valmisteltu valtiovarainministeriön asettamassa TUVE-hankkeen henkilöstöryhmässä ja hyväksytty julkaistavaksi TUVE-hankkeen ohjausryhmässä Henkilöstöryhmän tehtävänä on ollut määritellä hallinnon turvallisuusverkon käyttöönottoon liittyvät henkilöstövaikutukset ja valmistella tähän liittyvät henkilöstöpoliittiset periaatteet.
6 Presentationsblad Utgivare och datum Finansministeriet, augusti 2013 Författare Personalgruppen för projektet Förvaltningens säkerhetsnät Publikationens titel Henkilöstön asema turvallisuusverkkotoiminnassa Publikationsserie och nummer Finansministeriet publikationer 17/2013 Beställningar/distribution Publikationen finns på finska i PDF-format på Anvisningar för beställning av en tryckt version finns på samma adress. Tryckeri/tryckningsort och -år Juvenes Print - Suomen Yliopistopaino Oy, 2013 ISBN (hft.) ISSN (hft.) ISBN (PDF) ISSN (PDF) Sidor 28 Språk Finska Sammandrag Syftet med denna handling är att beskriva utgångspunkterna, de allmänna principerna och praxisen för personalpolitiken i projektet Förvalningens säkerhetsnät (TUVE-projektet, mandatperiod ) och den offentliga förvaltningens säkerhetsnätsverksamhet som ska inledas genom projektet. Rapporten har beretts av personalgruppen för TUVE-projektet, som Finansministeriet tillsatte den 22 december 2011, och godkänts för att publiceras den 20 juni 2013 av styrgruppen för TUVE-projektet. Personalgruppen har haft till uppgift att definiera vilka effekter införandet av förvaltningens säkerhetsnät har på personalen och att bereda de tillhörande personalpolitiska principerna..
7 Description page Publisher and date Ministry of Finance, August 2013 Author(s) Staff committee for Hallinnon turvallisuusverkkohanke TUVE (Government security network project) project Title of publication Henkilöstön asema turvallisuusverkkotoiminnassa Publication series and number Ministry of Finance publications 17/2013 Distribution and sale The publication can be accessed in pdf-format in Finnish at There are also instructions for ordering a printed version of the publication. Printed by Juvenes Print - Suomen Yliopistopaino Oy, 2013 ISBN (print.) ISSN (print.) ISBN (PDF) ISSN (PDF) No. of pages 28 Language Finnish Abstract The aim of this document is to describe the staff policy principles and practices of Hallinnon turvallisuusverkkohanke TUVE (Government security network project TUVE [term ]) and consequent public administration security network activities. The report has been drawn up in the TUVE project staff committee appointed by the Ministry of Finance on 22 Dec and approved by the TUVE project steering group on 20 June The aim of the staff committee has been to define the consequences to the staff related to the rollout of Government security network and to prepare related staff policy principles.
9 Sisältö 1 Yleistä TUVE - turvallisuusverkkotoiminta Henkilöstöpolitiikan lähtökohdat Hyvä henkilöstöpolitiikka Liikkeenluovutus Muutokseen sitoutuminen Muutokset henkilöstön asemassa ja palvelussuhteen ehdoissa Palvelussuhteen jatkuvuus Palvelussuhteen laji Sovellettavat työehdot Palkkaus Lomat Työssäkäyntipaikat Työaika Eläkkeet Toimintaan liittyvät erityiskysymykset Muutosten eteneminen Valmistelu ja aikataulu Yhteistoiminta Osaamisen siirtäminen Rekrytoinnit Viestintä Muutoksen tuki ja seuranta...26 Liite...27
11 11 1 Yleistä Tämän asiakirjan tarkoituksena on kuvata Hallinnon turvallisuusverkkohankkeen (TUVE-hanke, toimikausi ) ja sen myötä käynnistyvän julkisen hallinnon turvallisuusverkkotoiminnan henkilöstöpolitiikan lähtökohdat, yleiset periaatteet ja käytännöt. Raportti on valmisteltu valtiovarainministeriön asettamassa TUVE-henkilöstöryhmässä. Henkilöstöryhmän tehtävänä on ollut määritellä hallinnon turvallisuusverkon käyttöönottoon liittyvät henkilöstövaikutukset ja valmistella tähän liittyvät henkilöstöpoliittiset periaatteet. Henkilöstöryhmä on valmistellut henkilöstöä koskevat siirtymäsäännökset ja niitä koskevat perustelut hallituksen esityksen luonnokseen laiksi julkisen hallinnon turvallisuusverkkotoiminnasta. Lisäksi henkilöstöryhmän tehtäviin kuuluu muutoksessa noudatettavia menettelytapoja koskevien ehdotusten tekeminen turvallisuusverkkotoiminnan luovuttavalle (puolustusvoimat) ja vastaanottavalle (Suomen Erillisverkot Oy:lle ja sen tytäryhtiölle Suomen Turvallisuusverkko Oy:lle) työnantajalle sekä henkilöstön asemaa koskevien suunnitelmien ja tukitoimien ohjaus, seuranta ja tuki. Henkilöstöryhmässä on ollut edustus TUVE-hankkeessa mukana olevien hallinnonalojen organisaatioista sekä näiden organisaatioiden henkilöstöä edustavista työntekijäjärjestöistä. Henkilöstöryhmän kokoonpano on raportin julkaisuhetkellä seuraava: Virve Avonius (Hallinnon tietotekniikkakeskus), Taru Heiskala (Pääesikunta), Iiro Henttinen (valtiovarainministeriö), Miia Kannisto (Valtion työmarkkinalaitos), Sami Kivivasara (puheenjohtaja, valtiovarainministeriö), Tiina Kukkonen-Suvivuo (sisäasianministeriö), Elina Laiho (Maanpuolustuksen Henkilökuntaliitto MPHL ry /Palkansaajajärjestö Pardia), Jarmo Manninen (Puolustusvoimien Johtamisjärjestelmäkeskus), Ari Maskonen (Puolustusvoimien Johtamisjärjestelmäkeskus/Palkansaajajärjestö Pardia), Katja Multanen (valtiovarainministeriö), Marja-Terttu Paananen (Valtiokonttori), Timo Saarinen (ulkoasiainministeriö), Kristina Stenius (Suomen Erillisverkot Oy), Kimmo Suopajärvi (Hallinnon tietotekniikkakeskus), Sinikka Vahvaselkä (puolustusministeriö), Jorma Viiala (Julkisten ja hyvinvointialojen liitto JHL ry), Kati Virtanen (Pääesikunta) ja Sakari Vuorenmaa (Puolustusvoimien Johtamisjärjestelmäkeskus/Julkisalan koulutettujen neuvottelujärjestö JUKO ry).
12 TUVE - turvallisuusverkkotoiminta Valtioneuvoston asettamassa turvallisuusverkkohankkeessa suunnitellaan ja toteutetaan valtion ylimmälle johdolle ja yli turvallisuusviranomaiskäyttäjälle oma korkean varautumisen tietoverkko. Verkon käyttäjiksi tulevat ensimmäisessä vaiheessa valtion ylimmän johdon lisäksi yhteiskunnan yleisen järjestyksen ja turvallisuuden, pelastustoiminnan, meripelastustoiminnan, rajaturvallisuuden, hätäkeskustoiminnan, maahanmuuton, ensihoitopalvelun sekä maanpuolustuksen kannalta keskeiset viranomaiset. Vuoden 2013 loppuun mennessä valmistuvalla ja käyttöön otettavalla turvallisuusverkolla (TUVE) parannetaan valtionjohdon päätöksentekokykyä, tilannekuvan muodostamista sekä viranomaisten välistä työskentelyä ja yhteydenpitoa kaikissa turvallisuustilanteissa. TUVE-verkko on tarkoitettu viranomaisten päivittäiseen käyttöön ja toimii luotettavasti myös häiriötilanteissa ja poikkeusoloissa. Verkon perustana on puolustusvoimien korkeasti suojattu tieto- ja viestintäverkko, jota laajennetaan, modernisoidaan ja saatetaan muidenkin turvallisuusviranomaisten käyttöön. Käyttäjille luodaan yhteiset verkko- ja infrastruktuuripalvelut sekä viestintä-, laadunmittaus-, päätelaite- ja tiedonhallintapalvelut, yhtenäiset käyttäjien päätelaitteet ja sovellukset. Turvallisuusverkon käyttäjien määrä on siirtymäkauden jälkeen kaksinkertainen PV:n verkon nykyisen käyttäjämäärään nähden ja asiakasmäärien sekä tarjottavien yhteisten palvelujen määrän on tarkoitus kasvaa siirtymäkauden jälkeenkin. Asiakaskunnan ja palvelujen laajeneminen sekä toimintaan kohdistuvat turvallisuuden ja varautumisen vaatimukset tulevat lisäämään verkon ylläpito- ja kehitystehtäviä uudessa toimintamallissa. Hallituksen esitys laiksi julkisen hallinnon turvallisuusverkkotoiminnasta on annettu Ehdotetulla lailla säädettäisiin julkisen hallinnon turvallisuusverkosta, sen palveluista ja palvelujen käytöstä sekä muusta turvallisuusverkkotoiminnasta ml. toiminnan ohjauksesta ja valvonnasta. Ehdotetun lain nojalla puolustusvoimat luovuttaisi käytössään ja hallussaan olevan viestintäverkon laitteineen ja tiloineen ja niihin liittyvän toiminnan turvallisuusverkon verkko- ja infrastruktuuripalveluja tuottavalle yhtiölle liikkeenluovutuksena. Käytännössä liikkeenluovutus toteutetaan siten, että valtio luovuttaa toiminnot Suomen Erillisverkot Oy:lle, joka siirtää toiminnot edelleen konsernin sisäisin järjestelyin Suomen Turvallisuusverkko Oy:lle. Liikkeenluovutuksella mahdollistetaan viestintäverkon jakaminen muiden keskeisten turvallisuudesta vastaavien viranomaisten kanssa. Lakiesityksen mukaan henkilöstön aseman järjestämiseen sovelletaan valtion virkamieslain ja työsopimuslain liikkeenluovutusta koskevia säännöksiä. Tavoitteena on, että laki julkisen hallinnon turvallisuusverkkotoiminnasta tulisi voimaan mahdollisimman pian.
13 13 2 Henkilöstöpolitiikan lähtökohdat Hallinnon turvallisuusverkkohankkeessa ja turvallisuusverkkotoiminnan käynnistämisen siirtymävaiheessa tehtävien henkilöstöjärjestelyiden tavoitteena on turvata toiminnan häiriötön jatkuvuus ja uusien palvelutuottajien toimintakyky ja osaaminen. Lisäksi tavoitteena on varmistaa jatkuvuus, toimintakyky ja osaaminen siirrettäviä tehtäviä tällä hetkellä hoitavissa organisaatioissa. Palvelussuhteen jatkuvuus on turvattu henkilöille, jotka liikkeenluovutuksen hetkellä tekevät turvallisuusverkon tehtäviä. Turvallisuusverkkotoiminnan verkko- ja infrastruktuuripalvelujen käyttö-, ylläpito- ja kehitysvastuun siirtyminen Suomen Erillisverkot Oy:n tytäryhtiölle Suomen Turvallisuusverkko Oy:lle tarkoittaa näiden toimintojen ja niitä tekevien henkilöiden tehtävien päättymistä nykyisissä toimintayksiköissä. Turvallisuusverkon asiakasmäärien kasvu, palvelutason nosto ja turvallisuuden ja varautumisen vaatimukset tarkoittavat turvallisuusverkon ylläpitotoimintojen määrällistä ja laadullista kasvua. Turvallisuusverkon käyttöönotto ja toimintojen siirto ei aiheuta henkilöstön vähentämistarvetta toimintojen ja tehtävien siirtyessä. 2.1 Hyvä henkilöstöpolitiikka Suomen Erillisverkot Oy:ssä ja Suomen Turvallisuusverkko Oy:ssä noudatetaan valtion omistajaohjauksen mukaista hyvää henkilöstöpolitiikkaa (Valtion omistajapolitiikkaa koskeva valtioneuvoston periaatepäätös , Valtioneuvoston periaatepäätös valtion henkilöstöpolitiikan linjasta ). Valtioneuvoston antaman periaatepäätöksen valtion henkilöstön aseman järjestämisestä organisaation muutostilanteissa tarkoituksena on vahvistaa yhtenäiset toimintatavat valtionhallinnon organisaatioiden muutostilanteisiin ja henkilöstön aseman turvaamiseen ja tukea muutosten hallintaa ja laadukasta johtamista. Periaatepäätöksessä valtion henkilöstön aseman järjestämisestä organisaation muutostilanteissa on todettu, että liikkeenluovutuksessa sovelletaan valtion virkamieslain ja työsopimuslain liikkeenluovutusta koskevia säännöksiä. Turvallisuusverkkotoiminnan käynnistyminen on suuri muutostilanne, jossa hyvän henkilöstöpolitiikan mukaisten periaatteiden määrittelyn edellytyksenä on, että turvallisuusverkon verkko- ja infrastruktuuripalveluja tuottavalle yhtiölle siirtymäkauden aikana siirtyvät toiminnot henkilöineen kartoitetaan, henkilöstövaikutukset arvioidaan ja henkilöstön asemaa koskevat ratkaisut tehdään hyvässä yhteistyössä eri osapuolten kanssa ja riittävän ajoissa ennen toiminnan käynnistymistä. TUVE-hanketta ja pysyvää turvallisuusverkkotoimintaa ohjaava valtiovarainministeriö on pyytänyt henkilöstökartoitukset puo-
14 14 lustusministeriöltä ja sisäasiainministeriöltä, jotka toimittivat puolustusvoimia ja Hallinnon tietotekniikkakeskus HALTIKia koskevat kartoitukset syyskuussa Kartoitusten yksityiskohtia on edelleen tarkennettu siirtyvän toiminnan tarkentuessa. Siirtyvien henkilöiden tulee saada henkilöstöprosessista yhtäaikaisesti sama tieto ja mahdollisuus yhtäläisiin tukitoimenpiteisiin ja heidän työtehtäväänsä ja palvelussuhdettaan koskevat järjestelyt on toteutettava yhdenmukaisin perustein ja menettelyin. Tärkeää on myös ottaa huomioon ne, joiden asema tai tehtävät nykyisissä organisaatiossa jollain tavalla muuttuvat. 2.2 Liikkeenluovutus Valtion virkamieslain ja työsopimuslain liikkeenluovutusta koskevat säädökset (VML 5 e-f ja TSL 10 ) ja valtioneuvoston periaatepäätös valtion henkilöstön aseman järjestämisestä organisaation muutostilanteessa turvaavat hyvän henkilöstöpolitiikan, henkilöstön etujen ja tasapuolisen kohtelun muutoksessa. Liikkeenluovutuksella tarkoitetaan toiminnallisen kokonaisuuden siirtämistä toiselle toimijalle siten, että luovutettu toiminta tai sen pääasiallinen tarkoitus säilyy samana ja toiminta jatkuu siirron yhteydessä keskeytyksettä. Toiminnallisen kokonaisuuden muodostaa henkilöstön ja muiden toimintaan keskeisesti kuuluvien tekijöiden organisoitunut yhdistelmä. Liikkeenluovutus on hetki, jolloin määräysvalta siirtyvään toimintaan siirtyy. Henkilöstön kannalta liikkeenluovutushetki on päivä, jolloin toiminta, johon henkilö kuuluu, siirtyy. Sinä päivänä vaihtuu myös henkilön työnantaja. Liikkeenluovutus suojaa henkilöstön asemaa siten, että henkilöt siirtyvät uuden työnantajan palvelukseen automaattisesti ja heidän palvelussuhteensa jatkuu toiminnan siirtyessä liikkeenluovutuksella toiselle työantajalle. Lisäksi liikkeenluovutusta koskevat säännökset turvaavat sen, että luovuttajaa työnantajana sitovat palvelussuhteesta johtuvat oikeudet ja velvollisuudet siirtyvät sellaisenaan uudelle työnantajalle. Palvelussuhteesta johtuvia oikeuksia ja velvollisuuksia ovat ainakin ne asiat, joista on sovittu työsopimuksessa tai virkasopimuksessa. Virka- ja työehtosopimukseen perustuvat oikeudet ja velvollisuudet ovat voimassa em. liikkeenluovutusta koskevien säännösten mukaan siihen saakka kunnes luovutushetkellä voimassaoleva virka- tai työehtosopimus päättyy. Valtion virkamieslain säädökset liikkeenluovutuksesta astuivat voimaan vuoden 2012 alussa, ja turvallisuusverkkotoiminnan siirrossa näitä säädöksiä sovelletaan valtion toiminnan uudelleenjärjestelyssä ensimmäistä kertaa. Aiemmin liikkeenluovutuksen kaltaisissa tilanteissa siirtoon liittyvät menettelyt ja ehdot neuvoteltiin tapauskohtaisesti erikseen. TUVE-toimintojen liikkeenluovutukseen liittyvien henkilöstöpoliittisten linjausten valmistelun yhteydessä henkilöstön puolelta on esitetty vaatimus suoja-aikamääräyksistä. Valtiovarainministeriö on linjannut, että valtion liikkeenluovutustilanteissa ei palvelussuhteen ehtoihin liittyvistä asioista neuvotella työnantaja- ja työntekijäosapuolten kesken eikä TUVE-toimintojen siirrossa liikkeenluovutukseen voida liittää suoja-aikamääräyksiä. Suoja-aika antaisi siirtyvälle henkilöstölle Suomen Erillisverkot -konsernin muita työntekijöitä paremman palvelussuhdeturvan eikä suoja-aikamääräyksiä ole henkilöstön aseman turvaamiseksi tarpeen Suomen Erillisverkko Oy:ltä tai Suomen Turvallisuusverkko Oy:ltä edellyttää.
15 2.3 Muutokseen sitoutuminen Henkilöstön motivaation säilyminen ja sitoutuminen tehtäväänsä uudessa tilanteessa on keskeinen edellytys turvallisuusverkkotoiminnan onnistuneelle ja häiriöttömälle käynnistymiselle uudessa toimintamallissa. Muutostilanteessa tuleekin kiinnittää huomiota henkilöstön motivaatiota ja työtyytyväisyyttä ylläpitävien toimenpiteiden suunnitteluun ja toteutukseen. Työnantajaosapuolilta muutos edellyttää huolellista suunnittelua ja resursointia, aktiivista tiedottamista ja järjestelmällistä ja tasapuolista siirtymäkauden toteutusta. Siirtyvältä henkilöstöltä odotetaan joustavuutta ja sopeutumiskykyä muutoksessa. 15
17 17 3 Muutokset henkilöstön asemassa ja palvelussuhteen ehdoissa Turvallisuusverkkotoiminnan käynnistämisen yhteydessä tehtävät vastuiden ja toimintojen siirrot toteutetaan liikkeenluovutuksena. Liikkeenluovutusta koskevat periaatteet ja säännökset määrittävät muutoksia, joita siirtyvän henkilöstön asemassa ja palvelussuhteen ehdoissa tapahtuu. Turvallisuusverkon verkko- ja infrastruktuuripalvelujen tuottamisvastuun siirtyminen Suomen Turvallisuusverkko Oy:lle merkitsee näiden toimintojen ja niitä tekevien henkilöiden tehtävien päättymistä nykyisissä tuotantoyksiköissä. Puolustusvoimissa tehdyn henkilöstökartoituksen mukaan puolustusvoimien johtamisjärjestelmäkeskuksessa on noin 170 siirtyviin toimintoihin kuuluvaa tehtävää, joissa on tällä hetkellä 150 päätoimisesti näitä tehtäviä tekevää henkilöä. Nämä henkilöt siirtyvät liikkeenluovutuksessa Suomen Turvallisuusverkko Oy:n, joidenkin konsernitasoisten tukitoimintojen osalta Suomen Erillisverkot Oy:n, palvelukseen. Hallinnon tietotekniikkakeskus HALTIKissa ei sisäasiainministeriössä tehdyn selvityksen perusteella ole turvallisuusverkon verkko- ja infrastruktuuripalveluja hoitavia henkilöitä. 3.1 Palvelussuhteen jatkuvuus Liikkeenluovutushetkellä siirtyvään toimintaa kuuluva henkilöstö siirtyy automaattisesti luovutuksensaajan palvelukseen. Henkilöstön palvelussuhde jatkuu ilman eri toimenpiteitä eikä se edellytä asiasta sopimista henkilöstön kanssa. Myös määräaikainen palvelussuhde jatkuu siten, että määräaikainen henkilöstö siirtyy määräaikansa jäljellä olevaksi ajaksi luovutuksensaajan palvelukseen. Luovutuksensaaja ei saa irtisanoa palvelussuhdetta liikkeenluovutuksen perusteella. Henkilöstöllä on virkamieslain 29 a :n ja työsopimuslain 7 luvun 5 :n nojalla oikeus irtisanomisaikaa noudattamatta tai sen kestoajasta riippumatta irtisanoa palvelussuhde päättymään luovutuspäivästä, jos hän on saanut tiedon luovutuksesta nykyiseltä tai uudelta työnantajalta viimeistään kuukautta ennen luovutuspäivää. Jos hänelle on annettu tieto luovutuksesta myöhemmin, hän saa irtisanoa palvelussuhteensa päättymään luovutuspäivästä tai tämän jälkeen, viimeistään kuitenkin kuukauden päästä siitä, kun hän on saanut tiedon luovutuksesta.
18 Palvelussuhteen laji Liikkeenluovutusperiaate tarkoittaa sitä, että voimassa olevista palvelussuhteista johtuvat oikeudet ja velvollisuudet siirtyvät ilman eri toimenpiteitä uudelle työnantajalle. Luovutuksessa virkasuhteista siirrytään työsuhteisiin. Työsuhteen alussa uusi työnantaja ja siirtyvät henkilöt käyvät toimenkuvaan ja tehtäviin liittyvät kehityskeskustelut. Työsuhteen ehdoista sovitaan siirtyvien henkilöiden kanssa tarkemmin työsopimuksessa. STUVE pyrkii laatimaan työsopimukset 3 kuukauden kuluessa siirtymisestä. 3.3 Sovellettavat työehdot Liikkeenluovutuksen hetkellä voimassaolevan valtion virka- ja työehtosopimuksen ehdot sitovat luovutuksensaajaa siihen asti, kun sopimus on voimassa. Tämän jälkeen sovelletaan niitä luovutuksensaajaa sitovia työehtosopimuksen ehtoja, jotka sillä hetkellä ovat voimassa. Suomen Erillisverkot Oy:ssä ja Suomen Turvallisuusverkko Oy:ssä noudatetaan tällä hetkellä ICT-alan työehtosopimusta toimihenkilöille ja ICT-alan työehtosopimusta ylemmille toimihenkilöille. Luovutuksensaajana olevan yhtiön ja henkilöstön välillä voidaan voimassaolevien työehtosopimusten puitteissa työehdoista sopia myös toisin, molempien osapuolten niin halutessa. Myös siitä, että ICT-alan työehtosopimuksia noudatetaan heti, liikkeenluovutuksesta lähtien, voidaan asianomaisten osapuolten välillä sopia. 3.4 Palkkaus Liikkeenluovutuksessa työnantajan oikeudet ja velvollisuudet siirtyvät. Palkanmaksuvelvollisuus siirtyy liikkeenluovutuksen hetkellä. Palkan määräytymisen ehdot sovitaan siirtyvän henkilön ja Suomen Turvallisuusverkko Oy:n välillä sovittavassa työsopimuksessa. Palkkojen määrittelyn lähtökohtana ovat siirtyvien henkilöiden nykyiset palkat valtiolla. Palkkojen määrittelyssä otetaan huomioon mahdollisesti muuttuvien tehtävien vaativuus tasapuolisella ja yhdenvertaisella tavalla. Palkkaus konsernin sisällä yhdenmukaistetaan tehtävän vaativuuden mukaisesti yhtiössä sovellettavan palkkausjärjestelmän puitteissa mahdollisimman pian liikkeenluovutuksen jälkeen. 3.5 Lomat Suomen Erillisverkot -konsernissa noudatetaan vuosilomalain ja konsernissa sovellettavien työehtosopimusten määräyksiä lomista. Virkaehtosopimuksen mukaiset lomat ja lomaoikeudet säilyvät siirtyvillä henkilöillä liikkeenluovutushetkellä voimassaolevan virkaehtosopimuksen voimassaolon päättymiseen saakka. Kertyneitä lomia saa pitää myös virkaehtosopimuksen päättymisen jälkeen. Henkilöstön puolelta on esitetty vaatimus lomapäivien eron kompensoinnista jollain menettelyllä yhtiössä noudatettavaan työehtosopimukseen siirryttäessä. Kompensointiin ei ole varattu erillistä rahoitusta.
19 Työssäkäyntipaikat Liikkeenluovutus tarkoittaa, että luovutuksensaajana olevat Suomen Erillisverkot Oy ja Suomen Turvallisuusverkko Oy ottavat valtiolta siirtyvät toiminnot vastaan sellaisenaan kuin luovutushetkellä ovat. Tämä tarkoittaa myös sitä, että nykyiset toimipaikat siirtyvät. Luovutuksensaajalla on kuitenkin työlainsäädännön mukaiset oikeudet siirtää henkilö työskentelemään myös muulla paikkakunnalla kuin sillä, jolla henkilö luovutushetkellä työskentelee. Puolustusvoimien palvelussuhdeasunnoissa nyt asuvien vuokratuki ja vuokrasopimukset päättyvät palvelussuhteen päättyessä puolustusvoimien ohjeiden mukaisesti. Virkaehtosopimuksen voimassaolon ajan sovelletaan puolustusvoimien tarkentavan virkaehtosopimuksen määräyksiä muuttokustannusten korvaamisesta. Suomen Erillisverkot -konserni luo muuttotilanteiden korvauskäytännöt siten, että muutosta ei aiheudu henkilöstölle kohtuutonta taloudellista haittaa. Suomen Turvallisuusverkko Oy on suunnitellut turvallisuusverkkotoimintaa olevan 11 paikkakunnalla ja siirtyviä tehtäviä on puolustusvoimissa tällä hetkellä 14 paikkakunnalla. Toimintojen siirtoja koskevassa siirtosuunnitelmassa ja liikkeenluovutussopimuksessa kerrotaan tarkemmin, millä paikkakunnalla ja missä määrin toimintaa siirtojen jälkeen on. Virkamieslain ja työsopimuslain mukaan työssäkäyntipaikan siirtyminen työssäkäyntialueen ulkopuolelle ei edellytä henkilön suostumusta liikkeenluovutuksessa. Työsopimuksessa määritellään työskentelypaikka työsuhteen alussa. Sopimus voidaan tehdä myös siten, että työskentelypaikka työsuhteen alussa on eri kuin puolustusvoimissa. Liikkuvaa työtä tekevillä työsopimuksessa on määritelty pääasiallinen työskentelypaikka. Uuden työnantajan palvelukseen siirtyvän henkilöstön on tärkeää saada mahdollisimman varhaisessa tieto työssäkäyntipaikkakunnasta. Turvallisuusverkkotoiminta edellyttää toimintaa laajasti koko Suomen alueella ja henkilöstöryhmä pitää tärkeänä, että STUVE Oy pyrkii järjestämään toimintansa siten, että henkilöiden työssäkäyntipaikat eivät merkittävässä määrin muuttuisi, ja siten, että toimintatavat mahdollistavat työskentelyn usealla paikkakunnalla ja myös etätyöskentelynä. Turvallisuusverkkotoiminnan palvelutuottajan vaihtuessa puolustusvoimista STUVE Oy:öön toimintamalli muuttuu ja toimipaikat vähenevät. Muutoksia on kartoitettu tammikuussa 2013 tehdyssä aluevaikutusten selvittyksessä, joka on käsitelty alueellistamisen koordinaatioryhmässä. Tällä hetkellä siitä noin 150 henkilöstä, jotka liikkeenluovutuksessa siirtyvät puolustusvoimista Suomen Erillisverkot Oy:öön tai Suomen Turvallisuusverkko Oy:öön, muutama henkilö joutuisi vaihtamaan työskentelypaikkakuntaansa. Siirtyvälle henkilöstölle on keväällä 2013 kerrottu paikkakunnat, joilla he yhtiön suunnitelmien mukaan työskentelevät siirron jälkeen. Myös mahdollisista siirtymäkauden aikana tapahtuvista muutoksista on pyrittävä viestimään henkilöstölle mahdollisimman aikaisessa vaiheessa. 3.7 Työaika Valtion virkamiehiä koskevat työaikalakia tarkentavat ja täydentävät työaikamääräykset ovat valtion virka- ja työehtosopimuksessa. Puolustusvoimissa on tehty työaikaa koskeva tarkentava virkaehtosopimus. Virka- ja työehtosopimuksen sekä puolustusvoimien
20 20 tarkentavan virkaehtosopimuksen työaikamääräyksiä sovelletaan liikkeenluovutushetkellä voimassaolevien sopimusten päättymiseen saakka. Suomen Erillisverkot -konsernissa noudatetaan työaikalakia ja yhtiössä sovellettavien työehtosopimusten määräyksiä työajasta. Näitä määräyksiä noudatetaan virkaehtosopimuksen päättymispäivän jälkeen. Valtiolla noudatettavat työaikamääräykset poikkeavat monelta osin Suomen Erillisverkot -konsernissa noudatettavista työaikamääräyksistä. Muun muassa säännöllinen työaika on eri ja juhlapyhiä koskevat määräykset ovat erilaisia. Lisätyötä, ylityötä ja juhlapyhinä ja sunnuntaisin tehtävää työtä koskevat määräykset ja niihin liittyvät korvaukset määräytyvät eri tavalla. Noudatettava työaika ja siihen liittyvät käytännöt määritellään toiminnallisista lähtökohdista ottaen huomioon henkilöstön työhyvinvoinnin edistäminen. Osan muutoksista henkilöstö voi kokea heikennyksinä, kuten esimerkiksi säännöllisen työajan pituuden. Esimerkiksi lisä- ja vuorotyötä sekä varallaoloa ja juhlapyhiä koskevat työaikasäädökset tuovat puolestaan joustavuutta työaikajärjestelyihin. 3.8 Eläkkeet Henkilöstö siirtyy valtion eläkelainsäädännön mukaisesta järjestelmästä yksityisen alan työeläkejärjestelmän piiriin. Liikkeenluovutusta koskevat säännökset eivät vaikuta eläkkeisiin tai niiden määräytymiseen. Periaatteena on, että osakeyhtiöön siirtyvän henkilöstön siirtymishetkeen mennessä ansaitut eläkkeet turvataan. Valtiontalouden kehyspäätökseen sisältyy varaus PV:sta STUVEn palvelukseen siirtyvien henkilöiden lisäeläketurvan kattamiseksi. Lisäeläkevakuutuksilla korvataan valtion eläkelain piiristä työntekijän eläkelain piiriin siirtyvien henkilöiden eläkekertymät siten, että ennen siirtymistä ansaitut eläkkeet maksetaan täysimääräisesti. Tämä tarkoittaa, että puolustusvoimissa siirtymishetkeen mennessä ansaittujen eläkekertymien suurempia karttumaprosentteja ei menetetä siirryttäessä pois valtion palveluksesta tai sotilasuralta. Mahdollisuus jäädä työeläkelainsäädäntöä alhaisemmassa eroamisiässä eläkkeelle turvataan 60 ikävuodesta alkaen niille, joilla on heihin nyt sovellettavien säännösten mukaan mahdollisuus jäädä eläkkeelle yleistä eläkeikää nuorempana. Toisin sanoen siirtyvät henkilöt, joilla eroamisikä on nyt 60 vuotta tai korkeampi, voivat jäädä eläkkeelle nykyisen eroamisikänsä mukaisesti, ja ne henkilöt, joilla nykyinen eroamisikä on alle 60 voivat jäädä eläkkeelle aikaisintaan 60 vuotiaana. Lisäeläkevakuutusturva on voimassa vain henkilön jäädessä eläkkeelle Suomen Erillisverkot Oy:stä tai Suomen Turvallisuusverkko Oy:stä. Suomen Turvallisuusverkko Oy hankkii tarvittavat lisäeläkevakuutukset. Valtion talousarvioon vuodelle 2014 esitetään edellä mainittujen lisäeläkkeiden kattamista varten riittävä rahoitus.
21 3.9 Toimintaan liittyvät erityiskysymykset Turvallisuusverkkotoimintaa koskevan lakiesityksen mukaan palvelutuottajana toimivan yrityksen on osallistuttava yhteiskunnan varautumista ja valmiuden kohottamista koskeviin, normaaliolojen häiriötilanteiden tai poikkeusolojen toimintavalmiutta edistäviin harjoituksiin yhteiskunnan turvallisuudesta vastaavien viranomaisten ohjauksessa. Työturvallisuuslakia ei sovelleta puolustusvoimien palveluksessa olevan henkilön suorittamaan sellaiseen sotilaalliseen harjoitukseen ja koulutukseen sekä siihen välittömästi liittyvään työhön, jonka pääasiallinen tarkoitus on sotilaallisessa toiminnassa tarvittavien erityisten valmiuksien harjoittaminen. Nämä erityissäännökset ovat laissa säädettyjä poikkeuksia pakottaviin työntekijää suojaaviin säännöksiin eikä niitä sovelleta Suomen Turvallisuusverkko Oy:ssä. Turvallisuusverkon palvelutuotantotehtäviä tekevillä henkilöillä on velvollisuus osallistua edellä kuvatun kaltaisiin harjoituksiin. Henkilöiden ollessa harjoituksissa heihin sovelletaan em. lakien pakottavia, työntekijää suojaavia säännöksiä. Näistä ei voida toisin sopia. Turvallisuusverkon palveluja tuottavien organisaatioiden, kuten Suomen Turvallisuusverkko Oy, työaikajärjestelyissä pyritään mahdollisuuksien mukaan huomioimaan harjoitusten erityistarpeet. 21
23 23 4 Muutosten eteneminen 4.1 Valmistelu ja aikataulu Puolustusvoimat ja sisäasiainministeriö ovat tehneet kesällä 2012 henkilöstökartoituksen turvallisuusverkkotehtävistä. Sen perusteella puolustusvoimat on lokakuussa 2012 alustavasti ilmoittanut ko. henkilöille, että heidät siirretään liikkeenluovutuksessa Suomen Erillisverkot Oy:öön tai Suomen Turvallisuusverkko Oy:öön. Yhtiön henkilöstösuunnitelma siirtyvien henkilöiden osalta on valmistunut ja henkilökohtaiset keskustelut nykyisten esimiesten ja siirtyvien henkilöiden välillä käydään mennessä. Suomen Turvallisuusverkko Oy on tuottanut muutokseen liittyvää infomateriaalia PVJJK:n ja siirtyvän henkilöstön käyttöön ja on aktiivisesti mukana muutoksesta tiedottamisessa. Tavoitteena on, että yhtiö käy henkilökohtaiset keskustelut siirtyvien henkilöiden kanssa kolmen kuukauden kuluessa siirrosta. Puolustusvoimien ja Suomen Turvallisuusverkko Oy:n suunnitelma toimintojen siirtämisestä valmistui joulukuussa Siirtosuunnitelma sisältää suunnitelman niistä tehtävistä ja henkilöistä, jotka siirtyvät. Siirtosuunnitelmassa kerrotaan myös, millä paikkakunnilla tehtäviä Suomen Turvallisuusverkko Oy:ssä on. Lisäksi puolustusvoimat työantajana keskustelee jokaisen siirtyvään toimintaan kuuluvan henkilön kanssa henkilökohtaisesti siirtoon liittyvistä yksityiskohdista. Suomen valtion ja Suomen Erillisverkot Oy:n välillä tehdään liikkeenluovutussopimus mahdollisimman pian, kun liikkeenluovutukseen liittyvät yksityiskohdat on määritelty ja laki julkisen hallinnon turvallisuusverkkotoiminnasta on tullut voimaan. TUVE-hankkeen ohjausryhmä linjasi , että liikkeenluovutuksen tavoitepäivämäärä on Liiketoimintasiirron toteuttamisesta ja osapuolten välisestä kustannusten kohdentumisesta tehdään VN:n päätös. Liiketoimintasiirron toteutuminen edellyttää, että siirron reunaehdot toteutuvat ja osapuolilla on luovutusvalmius (PV) ja vastaanottovalmius (STUVE). Pääsääntöisesti työnantajavastuu siirtyy liikkeenluovutuksen hetkellä. Toimintojen siirtoihin liittyvät käytännön toimenpiteet henkilöstösiirtoineen on pyrittävä kuitenkin toteuttamaan siten, että kaikki henkilöt ovat siirtyneet viimeistään